CELEX: 22012D0233
Language: hr
Date: 2012-12-07 00:00:00
Title: Odluka Zajedničkog odbora EGP-a br. 233/2012 od 7. prosinca 2012. o izmjeni Protokola 31 uz Sporazum o EGP-u, o suradnji u određenim područjima izvan četiriju sloboda

11/Sv. 117
            
            
               HR
            
            
               Službeni list Europske unije
            
            
               252
            
         22012D0233
   
               L 081/35
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 233/2012
   od 7. prosinca 2012.
   o izmjeni Protokola 31 uz Sporazum o EGP-u, o suradnji u određenim područjima izvan četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, (dalje u tekstu „Sporazum o EGP-u”), a posebno njegove članke 86. i 98.,
   budući da:
   
               (1)
            
            
               Uredba (EU) br. 911/2010 Europskog parlamenta i Vijeća od 22. rujna 2010. o Europskom programu za praćenje Zemlje (GMES) i njegovim početnim operativnim aktivnostima (2011. do 2013.) (1) unesena je u Sporazum Odlukom Zajedničkog odbora EGP-a br. 139/2012 (2) od 13. srpnja 2012.
            
         
               (2)
            
            
               Odgodu primjene ove Uredbe na Island trebalo bi prekinuti.
            
         
               (3)
            
            
               Protokol 31 uz Sporazum o EGP-u trebalo bi stoga izmijeniti kako bi se omogućilo stupanje na snagu prekida 1. siječnja 2013.,
            
         DONIO JE OVU ODLUKU:
   Članak 1.
   U stavku 8.c članka 1. Protokola 31 uz Sporazum o EGP-u prilagodba (e) briše se.
   Članak 2.
   Ova Odluka stupa na snagu sljedećeg dana od dana posljednjeg priopćenja Zajedničkom odboru EGP-a u skladu s člankom 103. stavkom 1. Sporazuma o EGP-u (3).
   Primjenjuje se od 1. siječnja 2013.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 7. prosinca 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 276, 20.10.2010., str. 1.
   
      (2)  SL L 309, 8.11.2012., str. 21.
   
      (3)  Ustavni zahtjevi nisu navedeni.